*****

ΚΑΝΟΝΙΣΜΟΣ (ΕΟΚ) αριθ. 1885/83 ΤΗΣ ΕΠΙΤΡΟΠΗΣ

της 11ης Ιουλίου 1983

περί καθορισμού για τα Κράτη μέλη της απώλειας εισοδήματος καθώς και του ποσού της πριμοδοτήσεως που καταβάλλεται ανά προβατίνα για την περίοδο 1982/83

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2), και ιδίως το άρθρο 5 παράγραφοι 2 και 8,

Εκτιμώντας:

ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση πριμοδοτήσεως προς όφελος των παραγωγών προβείου κρέατος· ότι το προβλεπόμενο ποσό της πριμοδοτήσεως αυτής έχει υπολογισθεί κατά την αρχή της περιόδου σε συνάρτηση με την εκτιμώμενη απώλεια του εισοδήματος απο τον κανονισμό (ΕΟΚ) αριθ. 2681/82 της Επιτροπής (3)·

ότι, σύμφωνα με το άρθρο 5 παράγραφοι 2 και 5 του κανονισμού (ΕΟΚ) αριθ. 1837/80, η εκτίμηση της απώλειας εισοδήματος καθώς και του ποσού της πριμοδοτήσεως που καταβάλλεται ανά προβατίνα πρέπει να αναθεωρηθούν κατά το τέλος της περιόδου· ότι, εκτός τούτων, η παράγραφος 3 του ίδιου άρθρου προβλέπει ανώτατο όριο της απώλειας εισοδήματος που υπολογίζεται αφαιρώντας από το συνολικό ποσό, που αναφέρεται στην παράγραφο 2 του αυτού άρθρου, το συνολικό ποσό της πριμοδοτήσεως που χορηγείται σύμφωνα με το άρθρο 9 του αυτού κανονισμού·

ότι, εντούτοις, όσον αφορά τις περιοχές 5 και 6 και κατ' εφαρμογή των διατάξεων του άρθρου 3 παράγραφος 1 του κανονισμού (ΕΟΚ) αριθ. 2643/80, πρέπει να αφαιρεθεί από το προβλεπόμενο ποσό της πριμοδοτήσεως ποσό 21 235 000 ECU που αντιστοιχεί στη διαφορά μεταξύ του συνολικού ποσού των προκαταβολών που έχουν ήδη καταβληθεί στις περιοχές αυτές για την περίοδο 1981/82 και της απώλειας του αναθεωρηθέντος εισοδήματος που διαπιστώθηκε στις εν λόγω περιοχές κατά την ίδια περίοδο· ότι το ποσό πρέπει να υποδιαιρεθεί σε 20 320 000 ECU για την περιοχή 5 και σε 915 000 ECU για την περιοχή 6, για να ληφθεί υπόψη ο εκτιμώμενος αριθμός προβάτων που τυγχάνουν πριμοδοτήσεως σε αυτές τις δύο περιοχές κατά τη διάρκεια της περιόδου εμπορίας 1981/82·

ότι, όσον αφορά περιοχές άλλες από τις περιοχές 2, 3, 4, 5 και 6, δεν διαπιστώθηκε καμία απώλεια εισοδήματος κατά την περίοδο 1982/83·

ότι η Επιτροπή Διαχείρισης Προβείου και Αιγείου Κρέατος δεν διατύπωσε γνώμη μέσα στην προθεσμία που έθεσε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Δεν διαπιστώθηκε διαφορά μεταξύ της τιμής αναγωγής και της πιστοποιηθείσας τιμής αγοράς κατά την περίοδο 1982/83 παρά μόνο για τις ακόλουθες περιοχές:

1.2 // Περιοχή // Διαφορά σε ECU/100 χγρ // 2 // 2,677 // 3 // 40,611 // 4 // 47,166 // 5 // 121,039 // 6 // 93,154.

2. Το συνολικό αναθεωρημένο ποσό της απώλειας του εισοδήματος, που αναφέρεται στο άρθρο 5 παράγραφος 2 δεύτερο εδάφιο του κανονισμού (ΕΟΚ) αριθ. 1837/80, το ανώτατο όριο του οποίου έχει καθορισθεί σύμφωνα με την παράγραφο 3 του ίδιου άρθρου υπολογίζεται, λαμβανομένων υπόψη και των διατάξεων του άρθρου 3 παράγραφος 1 του κανονισμού (ΕΟΚ) αριθ. 2643/80 ως εξής:

1.2.3 // Περιοχή // // Συνολικό ποσό

σε ECU // 2 // // 4 594 000 // 3 // // 18 472 000 // από τις οποίες: // Δανία 345 000 // // // Κάτω Χώρες 8 427 000 // // // Λουξεμβούργο 45 000 // // // Βέλγιο 1 696 000 // // // Γερμανία 7 959 000 // // 4 // // 18 631 000 // 5 // // 59 814 000 // 6 // // 10 403 000.

Άρθρο 2

Το αναθεωρημένο ποσό της πριμοδοτήσεως που καταβάλλεται ανά προβατίνα και ανά περιοχή και όσον αφορά την περιοχή 3, ανά Κράτος μέλος, το οποίο λαμβάνεται σύμφωνα με τις διατάξεις του άρθρου 5 του κανονισμού (ΕΟΚ) αριθ. 1837/80, είναι το ακόλουθο:

1.2.3 // Περιοχή // // Αναθεωρημένο ποσό

της πριμοδοτήσεως

που καταβάλλεται

ανά προβατίνα σε ECU // 2 // // 0,566 // 3 // Δανία // 7,041 // // Κάτω Χώρες // 13,376 // // Λουξεμβούργο // 17,308 // // Βέλγιο // 18,844 // // Γερμανία // 10,486 // 4 // // 10,646 // 5 // // 4,418 // 6 // // 15,481.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 183 της 16. 7. 1980, σ. 1.

(2) ΕΕ αριθ. L 140 της 20. 5. 1982, σ. 22.

(3) ΕΕ αριθ. L 284 της 7. 10. 1982, σ. 17.